stanford-oval/wikipedia huggingface dataset:
Unquillosaurus

| Unquillosaurus |
| --- | --- |
 Myöhäisliitukausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Heimo::  †Dromaeosaurit Dromaeosauridae
Alaheimo::  †Unenlagiinae
Suku::  †Unquillosaurus  Powell, 1979
Laji::  ceibalii
Kaksiosainen nimi
 † Unquillosaurus ceibalii  Powell, 1979 
Infobox OKNimi-testi OK: 
Unquillosaurus on sukupuuttoon kuollut liskonlantioisten dinosaurusten suku. Se eli myöhäisellä liitukaudella nykyisen Etelä-Amerikan alueella. Unquillosaurus oli teropodi ja se kuului dromaeosaurien heimoon. Unquillosauruksesta tehtyihin fossiililöytöihin kuuluu vain yksi Argentiinasta löydetty lonkkaluu, minkä pituus on noin puoli metriä. Tämän perusteella eläimen pituudeksi on arvioitu 2–3 metriä.
USS Birmingham (SSN-695)

| USS Birmingham |
| --- | --- |
 USS Birmingham
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  26. huhtikuuta 1975
Laskettu vesille:  29. lokakuuta 1977
Palveluskäyttöön:  16. joulukuuta 1978
Poistui palveluskäytöstä:  22. joulukuuta 1997
Tekniset tiedot
Uppouma:  5 789 t (pinnalla) 6 159 t (sukelluksissa)
Pituus:  110,3 m
Leveys:  10 m
Syväys:  9,7 m
Koneteho:  1 x S6G-painevesireaktori 35 000 hv (26 MW)
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 × 533 mm Mk67 torpedoputkea
USS Birmingham (runkonumero SSN-695) oli Yhdysvaltain laivaston Los Angeles -luokan ydinsukellusvene.
Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 26. huhtikuuta 1975. Se laskettiin vesille 29. lokakuuta 1977 ja otettiin palvelukseen 16. joulukuuta 1978.
Palvelus

Alus poistettiin käytöstä 22. joulukuuta 1997 ja poistettiin laivaston alusluettelosta vielä samana päivänä.
Vastakauppa

Vastakauppa tai vastaostot eli offset (teollinen yhteistyö, engl. industrial participation, industrial benefit jne.) on puolustusvälinehankintoihin tai muihin julkisiin, riittävän isoihin (laista riippuen) hankintoihin kytkettävä mekanismi, jolla on kohdemaan taloutta hyödyntävä vaikutus. Vastaostojen vaikutus on suhteessa hankkeen arvoon. Lähes kaikki maat ovat aiemmin edellyttäneet vastaostoja erityisesti puolustusvälinekaupoissa.
Esimerkiksi Suomen Hornet-hankinnoissa 90-luvulla Yhdysvaltojen kanssa tehtiin 3,35 miljardin euron vastaostosopimus, jossa yhteensä noin 220 suomalaisyritystä pääsi mukaan kaupantekoon.
Vastakaupoilla oli kilpailua vääristävä vaikutus, ja ne ovatkin olleet EU:ssa kiellettyjä vuodesta 2012 lähtien, kun puolustushankintadirektiivi tuli voimaan. Nykyisin vastaavanlaisesta järjestelystä käytetään termiä teollinen yhteistyö, jota voidaan käyttää direktiivistä poiketen, mikäli valtion pitää turvata keskeisiä turvallisuusetujaan. Teollisessa yhteistyössä hankkeeseen osallistuvilla tahoilla pitää olla aiempia vastakauppoja selkeämpi suhde itse hankintaan, esimerkiksi alihankinnan muodossa.
Aiheesta muualla

Savon Sanomat: Vastaostoja tarvitaan[vanhentunut linkki]
UTC−12

Koko vuoden ajan UTC−12:ta käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
UTC−12 on aikavyöhyke, joka on 12 tuntia UTC±0-aikavyöhykettä jäljessä. Sitä käytetään noin 170–180 astetta läntistä pituutta. Se on käytössä Yhdysvalloille kuuluvilla Bakerin ja Howlandin saarilla.
UTC+9.45

Tienvarsikyltti Eyren valtatiellä, jossa kehotetaan siirtämään kelloja 45 minuutilla.
UTC+9.45 on aikavyöhyke, joka on 9 tuntia ja 45 minuuttia UTC±0-aikavyöhykettä edellä. Se ei ole käytössä tällä hetkellä, mutta sitä on käytetty Länsi-Australian osavaltion etelärannikolla noin 340 kilometriä pitkällä alueella. Aikavyöhykettä ei ole käytetty sen jälkeen, kun Länsi-Australia luopui kesäajasta vuonna 2009, jolloin alueelle jäi pysyväksi aikavyöhykkeeksi UTC+8.45.
USS Baton Rouge

| USS Baton Rouge |
| --- | --- |
 USS Baton Rouge
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  18. marraskuuta 1972
Laskettu vesille:  26. huhtikuuta 1975
Palveluskäyttöön:  25. kesäkuuta 1977
Poistui palveluskäytöstä:  13. tammikuuta 1995
Loppuvaihe:  romutettu
Tekniset tiedot
Uppouma:  5 780 t (pinnalla) 6 143 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 x S6G-painevesireaktori 35 000 hv (26 MW)
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 × 533 mm Mk67 -torpedoputkea
USS Baton Rouge (runkonumero SSN-689) oli Yhdysvaltain laivaston Los Angeles -luokan ydinsukellusvene.
Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 18. marraskuuta 1972. Alus laskettiin vesille 26. huhtikuuta 1975 kumminaan F. Edward Hebertin puoliso ja liitettiin laivastoon 25. kesäkuuta 1977 ensimmäisenä päällikkönään Thomas C. Maloney.
Palvelus

Palvelukseenotettaessa alus liitettiin 1. sukellusvenelaivueeseen (engl. Submarine Squadron 1, SUBRON1) Norfolkin laivastotukikohtaan, missä se aloitti vastaanottotestit. Alus lähti 5. heinäkuuta Hampton Roadsiin ollen koulutettavana Uuden Englannin rannikolla. Alus palasi 29. heinäkuuta Norfolkiin, jossa se siirrettiin telakalle testeissä havaittujen vikojen ja puutteiden korjaamiseksi.
Palveluskäyttöön palattuaan alus osallistui elo-syyskuussa SUBASWEX-77 harjoitukseen, josta se palasi Norfolkiin 9. syyskuuta. Alus lähti 12. syyskuuta etelään Exumanlahdelle testaamaan kaikumittaintaan sekä asejärjestelmätesteihin Port Evergladesiin Floridaan. Testien päätyttyä alus palasi Norfolkiin 7. lokakuuta. Vietettyään Floridassa vielä toisen testijakson marraskuussa se palasi Norfolkiin 23. marraskuuta, mistä se aloitti ensimmäisen varsinaisen partiomatkansa 29. marraskuuta.
Alus kiinnittyi 5. tammikuuta 1978 USS L. Y. Spearin kylkeen, mistä se lähti 24. tammikuuta Port Evergladesiin. Aluksella tehtiin lisää koeajoja ennen paluuta Norfolkiin helmikuun alussa. Alus siirrettiin 20. helmikuuta Newport News Shipbuilding and Dry Dock Companylle, missä korjattiin koeajoissa havaitut ongelmat. Se vapautui telakalta 28. elokuuta aloittaen koeajot. Syyskuussa alus siirrettiin New Londonin sukellusvenetukikohtaan Connecticutiin, missä miehistö valmistautui ensimmäiseen ulkomaille suuntautuvaan partiomatkaan.
Alus palasi Norfolkiin, missä se oli lokakuun alun. Alus lähti 19. lokakuuta Yhdysvaltain 6. laivaston mukana Välimerelle, missä se teki 1. marraskuuta ensimmäisen laivastovierailunsa La Maddalenaan Sardiniassa. Se kävi myös La Speziassa Italiassa sekä osallistui erilaisiin sukellusveneidentorjuntaharjoituksiin talvella 1978-1979, kunnes alus palasi maaliskuussa 1979 Norfolkiin.
Keväällä miehistön lepojakson jälkeen alus palasi normaalipalvelukseen, mihin sisältyi kaksi sukellusveneidentorjuntaharjoitusta sekä laivastovierailuja Fort Lauderdalen ja Halifaxin välillä. Heinäkuussa alus siirrettiin 8. sukellusvenelaivueeseen, vaikka se olikin edelleen Norfolkissa. Syys-lokakuussa alus osallistui Naton pääsotaharjoitukseen operaatio Ocean Safariin, jossa se toistamiseen ylitti Atlantin vieraillen Rotterdamissa. Harjoituksen päätyttyä alus palasi Norfolkiin, missä se oli vuoden 1979 lopun satamassa.
Alus poistettiin käytöstä 13. tammikuuta 1995 ja laivaston alusluettelosta vielä samana päivänä. Aluksen romutus saatiin päätökseen 30. syyskuuta 1997.
Laird

Merchistounin kahdeksas laird Jhone Neper
Laird on skotlantilainen perinnöllinen arvonimi kartanonomistajalle. Toisin kuin englantilaisilla lordeilla lairdeilla ei ollut äänestysoikeutta historiallisessa Skotlannin parlamentissa, eikä myöhemmin Ison-Britannian kuningaskunnan House of Lordsissa. Lairdilla oli kuitenkin erilaisia feodalistisia oikeuksia.
Laird ei ole myöskään aatelisarvo.
Lappli-Talot

| Lappli-Talot Oy |
| --- | --- |
Perustettu:  1978
Lakkautettu:  2021
Toimitusjohtaja:  Petri Korva
Kotipaikka:  Tornio
Liikevaihto:  9,8 milj. € (2017)
Liikevoitto:  –1,1 milj. € (2017)
Henkilöstö:  31 (2017)
Emoyhtiö:  PRT-Forest Oy
Kotisivu:  lappli.fi
Infobox OKVirheellinen NIMI-arvo: 
Lappli-Talot Oy oli torniolainen puutaloja käsitöinä valmistava talotehdas, joka aloitti toimintansa vuonna 1978 rakennuspalveluyhtiönä. Omat tuotantotilat Tornion Laivaniemeen valmistuivat 1982. Enimmillään Lappli-Talot valmisti noin 300 talopakettia vuodessa Suomen lisäksi muun muassa Ruotsiin ja Norjaan. Lappli oli erikoistunut yksilöllisten talopakettien valmistukseen, ja Lapplin rakentamista taloista 90 % tehtiin asiakkaan omien suunnitelmien tai arkkitehdin suunnitelmien mukaan.
Lappli-Talot oli osa suomalaista PRT-Forest -konsernia. Konsernin päätoimialoja ovat mekaaninen puu- ja rakennustarviketeollisuus sekä pientaloteollisuus. Liikevaihto vuonna 2017 oli 141 miljoonaa euroa ja henkilöstömäärä 707 ammattilaista.
Lappli-Talojen lisäksi PRT-Forest-konserniin kuuluivat myös muun muassa Kontiotuote Oy, Piklas Ikkunat ja Ovet Oy, Mellano Oy sekä Jukkatalo Oy.
Lappli lopetti toimintansa vuonna 2020 heikentyneen tilauskannan vuoksi. Ennen toiminnan lopettamista tuotantoa siirrettiin Torniosta Pyhännälle.
UTC−0.44

UTC−0.44 on aikavyöhyke, joka on 44 minuuttia UTC±0-aikavyöhykettä jäljessä. Se ei ole tällä hetkellä käytössä millään alueella, mutta sitä käytettiin vielä 1970-luvulla Liberiassa. 7. tammikuuta 1972 Liberia siirtyi käyttämään aikavyöhykettä UTC±0.
USS Belleau Wood

| USS Belleau Wood |
| --- | --- |
 USS Belleau Wood

Aluksen vaiheet
Rakentaja:  Ingalls Shipbuilding
Kölinlasku:  5. maaliskuuta 1973
Laskettu vesille:  11. huhtikuuta 1977
Palveluskäyttöön:  23. syyskuuta 1978
Poistui palveluskäytöstä:  28. lokakuuta 2005
Loppuvaihe:  tuhoutunut maalilaivana 13. heinäkuuta 2006
Tekniset tiedot
Uppouma:  40 000 t
Pituus:  250 m
Leveys:  32 m
Syväys:  7,9 m
Nopeus:  24 solmua
Miehistöä:  930
Aseistus
Aseistus:  2 × 21 siilon RAM-laukaisualusta 2 x Phalanx CIWS 4 x 25 mm Mk 38 Bushmaster -pikatykkiä 5 x .50 konekivääriä 30 x helikopteria tai Harrier-rynnäkkökonetta
USS Belleau Wood (runkonumero LHA-3), lempinimeltään "Devil Dog", oli Yhdysvaltain laivaston Tarawa-luokan maihinnousualus.
Valmistus

Alus tilattiin Ingalls Shipbuildingilta, missä köli laskettiin 5. maaliskuuta 1973. Se laskettiin vesille 11. huhtikuuta 1977 nimettynä ensimmäisen maailmansodan Belleaun metsän taistelun mukaan ja otettiin palvelukseen 23. syyskuuta 1978 ensimmäisenä päällikkönään T.C. Steele.
Palvelus

Belleau Wood aloitti ensimmäisen palvelusrupeamansa tammikuussa 1981. Se pelasti 150 vietnamilaispakolaista, josta miehistö palkittiin mitalilla. Purjehduksen aikana alus osallistui kolmeen sotaharjoitukseen ja vieraili kahdeksassa satamassa.
Se poistettiin palveluksesta 28. lokakuuta 2005. Alus upotettiin lähelle Havaijia sotaharjoituksessa 13. heinäkuuta 2006.
Lappo (Brändö)

Lappo
| --- | --- |
Sijainti:  Brändö  Ahvenanmaa  Suomi
Saariryhmä:  Ahvenanmaan saaristo
Merialue:  Itämeri
Korkein kohta:  5  m 
Pinta-ala:  4,6 km2 
| --- | --- |
Asukasluku:  35
muokkaa - muokkaa wikitekstiä - muokkaa Wikidataa
Lappo on saari ja kylä Brändön kunnassa Ahvenanmaan maakunnassa. Lappo on yksi kahdestatoista kylästä Brändön kunnassa. Kylässä asuu noin 30 ympärivuotista asukasta. Kylässä on lähikauppa, vierassatama, museo, ravintola, huoltoasema, frisbeegolfkenttä ja majatalo.
Vastakarvapoimulehti

| Vastakarvapoimulehti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  sarmatica
Kaksiosainen nimi
 Alchemilla sarmatica  Juz. 
Synonyymit
 Alchemilla vulgaris subsp. strigosula 
Infobox OKNimi-testi OK: 
Vastakarvapoimulehti (Alchemilla sarmatica) on ruusukasvien (Rosaceae) heimoon ja poimulehtien (Alchemilla) sukuun kuuluva kasvilaji. Vastakarvapoimulehti on monivuotinen sekä keskikokoinen ruohovartinen kasvi, joka on kotoisin Itä-Euroopasta. Sen tunnusomaisia piirteitä ovat varsien ja lehtiruotien alaspäin suuntautunut karvoitus sekä kaljut kukkapohjukset. Muista pohjoismaisista poimulehtilajeista vastakarvapoimulehti muistuttaa eniten ruotsinpoimulehteä (Alchemilla subglobosa), mutta lajit ovat erotettavissa toisistaan karvojen sekä kukkapohjusten ulkonäön perusteella.
Vastakarvapoimulehdellä on vankka juurakko. Varret voivat kasvaa reilut 30 cm korkeiksi ja ne ovat lähes kukintoihin asti alaspäin suuntautuneiden karvojen peittämät. Varsien tavoin lehtiruodit ovat samaan tapaan alaspäin suuntautuneiden karvojen peittämät. Lehtilavat ovat vaaleanvihreitä, muodoltaan pyöreitä sekä heikosti aaltoilevapintaisia. Lehtilavan reunoilla on yhdeksästä yhteentoista lähes yhteen kasvanutta liuskaa ja jokaisen liuskan reunoilla on 15–19 hammasta. Vastakarvapoimulehden kukat sijaitsevat harsuna kukintona varren haarojen kärjissä olevina väljinä rykelminä. Kukat ovat pieniä ja kellanvihreitä. Kukkaperät ja kukkapohjukset ovat kaljuja. Vastakarvapoimulehti kukkii touko–kesäkuussa.
Vastakarvapoimulehti kasvaa tienpientareilla, nurmikoilla sekä muilla ihmisvaikutteisilla kasvupaikoilla. Suomessa vastakarvapoimulehteä tavataan lähinnä Kainuussa, mutta havaintoja on myös muualta maasta.
Aiheesta muualla

Laji.fi: Vastakarvapoimulehti (Alchemilla sarmatica)
USS Bonhomme Richard (LHD-6)

| USS Bonhomme Richard (LHD-6) |
| --- | --- |

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  18. huhtikuuta 1995
Laskettu vesille:  17. toukokuuta 1997
Palveluskäyttöön:  15. elokuuta 1998
Poistui palveluskäytöstä:  15. huhtikuuta 2021
Tila:  romutettu
Tekniset tiedot
Pituus:  257 m
Leveys:  32 m
Syväys:  8,2 m
Nopeus:  22 solmua (41 km/h)
Aseistus
Aseistus:  2 × RIM-116 Rolling Airframe Missile 2 × RIM-7 Sea Sparrow 2 × Phalanx CIWS 3 × 25 mm Mk 38 MGS 4 × .50" -konekivääri
USS Bonhomme Richard (runkonumero LHD-6) oli Yhdysvaltain laivaston Wasp-luokan maihinnousualus, joka poistettiin käytöstä heinäkuussa 2020 syttyneen tulipalon seurauksena.
Valmistus

Alus tilattiin 11. joulukuuta 1992 Pascagoulasta Ingalls Shipbuildingilta, missä köli laskettiin 18. huhtikuuta 1995. Alus kastettiin 17. toukokuuta 1997 kumminaan Pennsylvanian kongressiedustaja John P. Murthan puoliso Joyce Murtha. Alus oli 27.-30. tammikuuta 1998 valmistajan koeajoissa ja merivoimien vastaanottokokeissa 16.-18. maaliskuuta. Se otettiin palvelukseen 15. elokuuta 1998 Pensacolan laivastotukikohdassa ilman virallisia seremonioita.
Palvelus

Aluksella syttyi 12. heinäkuuta 2020 San Diegon laivastotukikohdan laiturissa tulipalo alemmall ajoneuvokannella. Palossa loukkaantui 17 merimiestä ja neljä siviilityöntekijää, jotka toimitettiin sairaalaan. Palo saatiin sammumaan neljä päivää myöhemmin. General Dynamics National Steel and Shipbuilding Co. (NASSCO) vastaanotti 10 miljoonan dollarin tilauksen palon ja siihen liittyvien sammutustöiden jälkien korjaamisesta. Työn tuli olla valmis marraskuussa.
Alus poistettiin 15. huhtikuuta 2021 palveluksesta ja alusrekisteristä. Arctic-luokan hinaaja Nicole Foss hinasi aluksen Brownsvilleen Texasiin romutettavaksi. Alukset läpäisivät 10.-11. toukokuuta Panaman kanavan.
Unppal romance

| Unppal romance> 운빨로맨스 |
| --- | --- |
Tyyli:  draama
Kestoaika:  70 min
Pääosissa:   Hwang Jung-eum  Ryu Jun-yeol 
Alkuperämaa:   Korean tasavalta
Alkuperäiskieli:  korea
Verkko:   MBC
Esitetty:  25. toukokuuta 2016 – 14. heinäkuuta 2016
Jaksoja:  16
Tuotanto
Tuotantoyhtiö(t):  Huayi Brothers Korea
Aiheesta muualla
Virallinen sivusto
IMDb
Unppal romance (kor. 운빨로맨스, engl. Lucky Romance) on televisioyhtiö MBC:n esittämä eteläkorealainen draamasarja. Sen päärooleissa ovat Hwang Jung-eum ja Ryu Jun-yeol.
Aiheesta muualla

Viralliset kotisivut
John Newman

| John Newman |
| --- | --- |
 John Newman Chicagossa tammikuussa 2014.
Henkilötiedot
Syntynyt: 16. kesäkuuta 1990 (ikä 34)
Ammatti:  muusikko, laulaja-lauluntekijä
Muusikko
Laulukielet:  englanti
Aktiivisena:  2004–
Tyylilajit:  soul, pop
Soittimet:  laulu
Levy-yhtiöt:  Universal Music Group Island Records
Aiheesta muualla
Kotisivut
  [ Muokkaa Wikidatassa ] [ ohje ]  
John William Peter Newman (s. 16. kesäkuuta 1990 Settle, Englanti) on brittiläinen laulaja-lauluntekijä. Hänen esikoisalbuminsa Tribute julkaistiin 14. lokakuuta 2013. Sen ensimmäinen singlejulkaisu ”Love Me Again” nousi Britannian singlelistan kärkeen heinäkuussa 2013. ”Love Me Again” on myös EA Sportsin FIFA 14 -pelin soundtrackilla.
Newmanilla on sopimus levy-yhtiö Island Recordsin kanssa.
Hän esiintyi Suomessa ensi kertaa Tammerfest-festivaalilla kesällä 2014.
Diskografia > Studioalbumit

Tribute (2013)
Revolve (2015)
Diskografia > Singlet

”Love Me Again” (2013)
”Cheating” (2013)
”Losing Sleep” (2013)
”Out of My Head” (2014)
"Feelings" (2019)
"Without You" (2019)
"A.N.i.MA.L" (2019)
"Stand By Me" (2020)
"High On You" (2020)
Aiheesta muualla

Wikimedia Commonsissa on kuvia tai muita tiedostoja aiheesta .
John Newmanin kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kustaa Aapo Santavuori

Kustaa Aapo (Aapo, K. A.) Santavuori, vuoteen 1906 Gustaf Abel Sandberg (5. kesäkuuta 1883 Merikarvia – 12. marraskuuta 1967 Helsinki) oli suomalainen pappi ja opettaja ja kristillinen kirjailija.
Henkilöhistoria

Santavuoren vanhemmat olivat kanttori Frans Niklas Sandberg ja Maria Josefina Sved ja puolisot 1912–1922 pankkivirkailija Berna Matilda Stackelberg ja 1923–1964 käsityönopettaja Ringa Helena Andersin, merenkulkuneuvos Ernst Andersinin tytär. Toimittaja Usko Santavuori oli Santavuoren poika ensimmäisestä avioliitosta ja kirjailija, suomentaja, upseeri Martti Santavuori hänen veljensä. Santavuori tuli ylioppilaaksi Porin klassillisesta lyseosta 1902 . Hän suoritti teologisen erotutkinnon 1909 ja hänet vihittiin papiksi samana vuonna. Pastoraalitutkinnon hän suoritti 1912 ja uudistetun pastoraalitutkinnon 1932. Santavuori oli Kivennavan kappalaisen apulainen ja hoiti osin Terijoen kirkkoherran virkaa 1909, Kivennavan vt. kappalainen ja armovuodensaarnaaja 1909–1911, vt. kirkkoherra 1910, Muolaan vt. kappalainen ja armovuodensaarnaaja 1911–1912 ja samalla Kivennavan vt. kirkkoherra 1912 sekä Kivennavan vt. kappalainen ja armovuodensaarnaaja 1912–1913.
Viipurin kaupunkiseurakunnan kirkkoherran apulaiseksi Santavuori tuli 1913 ja kappalaiseksi 1915, astuen virkaan 1916. Hän oli Viipurissa kunnalliskodin saarnaaja 1916–1930, kaupungin mielisairaalan saarnaaja 1920–1930 ja lääninvankilan vt. saarnaaja 1921. Porin kirkkoherraksi hän tuli 1936 ja oli Turun tuomiokapitulin asessori 1939–1943 ja sitten Viipurin tuomiokirkkoseurakunnan kirkkoherra ja Viipurin tuomiorovasti ja lääninrovasti 1943–1946 sekä Keski-Helsingin seurakunnan kirkkoherra 1948–1956 ja Helsingin Suurkirkkoseurakunnan kirkkoherra vuodesta 1956. Eläkkeelle hän jäi 1957. Santavuori oli myös Viipurin suomalaisen lyseon uskonnon opettaja 1914–1919 ja Viipurin uuden yhteiskoulun uskonnon opettaja 1925–1936 sekä Viipurin kaupunginvaltuuston jäsen 1918–1936. Hänellä oli myös useita muita luottamustehtäviä. Rovastin arvonimen Santavuori sai 1933.
Santavuori muistetaan myös Cantores Minores -poikakuoron perustamisen esittäjänä.
Julkaisuja

Paavali sielunhoitajana, pro gradu ( Helsingin yliopisto, teologinen tiedekunta, Uuden testamentin eksegetiikka)
Saarnatuolimuistoja, 1921
Kristuksen nuori väki, 1927
Muistelmia Viipurin kirkkomuusikoista, julkaisussa Kirkkomusiikkilehti, 38(1962):12, s. 7-10
Muistoja Kannakselta ja Viipurista: Vanhan papin kertomaa, 1963.
Unplugged DVD (Alicia Keys)

| Unplugged Alicia Keys |
| --- | --- | --- |

DVD-julkaisun tiedot
 Äänitetty : 4. heinäkuuta 2005 Brooklyn Academy of Music (Brooklyn, New York City)
 Julkaistu: 12. lokakuuta 2005
 Tuottaja(t): Alicia Keys, Alex Coletti, Peter Edge, Jeff Robinson
 Tyylilaji: R&B, Soul
muut julkaisut
|   | Unplugged  |   |
Unplugged on Alicia Keysin MTV Unplugged-sarjaan kuuluva konserttitaltiointi, joka nauhoitettiin 4. heinäkuuta 2005 Brooklyn Academy of Musicissa New Yorkin Brooklynissä. Keys esitti konsertissa tunnetuimpia hittejään kahdelta ensimmäiseltä albumilta sekä muutaman cover-kappaleen. Vierailevina artisteina nähdään Maroon 5:n Adam Levine sekä rap-artistit Damian Marley, Mos Def ja Common.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro Alicia's Prayer (Acapella)  |  |  |  |  |  |  |  |  |
| 2. | Karma |  |  |  |  |  |  |  |  |
| 3. | Heartburn |  |  |  |  |  |  |  |  |
| 4. | A Woman's Worth |  |  |  |  |  |  |  |  |
| 5. | Unbreakable |  |  |  |  |  |  |  |  |
| 6. | How Come You Don't Call Me |  |  |  |  |  |  |  |  |
| 7. | If I Was Your Woman |  |  |  |  |  |  |  |  |
| 8. | If I Ain't Got You |  |  |  |  |  |  |  |  |
| 9. | Every Little Bit Hurts |  |  |  |  |  |  |  |  |
| 10. | Streets of New York (City Life) |  |  |  |  |  |  |  |  |
| 11. | Wild Horses (Mukana Adam Levine)  |  |  |  |  |  |  |  |  |
| 12. | Diary |  |  |  |  |  |  |  |  |
| 13. | You Don't Know My Name |  |  |  |  |  |  |  |  |
| 14. | Stolen Moments |  |  |  |  |  |  |  |  |
| 15. | Fallin' |  |  |  |  |  |  |  |  |
| 16. | Love It or Leave It Alone/Welcome to Jamrock (Mukana Damian Marley, Mos Def, Common & Friends)  |  |  |  |  |  |  |  |  |
| 17. | Unbreakable (Musiikkivideo)  |  |  |  |  |  |  |  |  |
| 18. | The Making Of Alicia Keys Unplugged |  |  |  |  |  |  |  |  |
Judon maailmanmestaruuskilpailut 2007

Judon maailmanmestaruuskilpailut 2007 olivat järjestyksessään 25. judon maailmanmestaruuskilpailut. Ne järjestettiin Rio de Janeirossa, Brasiliassa 13. – 16. syyskuuta 2007. Kilpailupaikkana toimi HSBC Arena.
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| 60 kg |  Ruben Houkes |  Nestor Khergiani |  Ludwig Paischer  Choi Min-Ho |
| 66 kg |  João Derly |  Yordanis Arencibia |  Arash Miresmaeili  Miklós Ungvári |
| 73 kg |  Wang Ki-Chun |  Elnur Məmmədli |  Yusuke Kanamaru  Rasul Bokiev |
| 81 kg |  Tiago Camilo |  Anthony Rodriguez |  Guillaume Elmont  Euan Burton |
| 90 kg |  Irakli Tsirekidze |  Ilias Iliadis |  Roberto Meloni  Ivan Peršin |
| 100 kg |  Luciano Corrêa |  Peter Cousins |  Dániel Hadfi  Oreidis Despaigne |
| Yli 100 kg |  Teddy Riner |  Tamerlan Tmenov |  Lasha Gujejiani  Joao Schlittler |
| Avoin luokka |  Yasuyuki Muneta |  Juri Rybak |  Matthieu Bataille  Abdullo Tangrijev |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| 48 kg |  Ryōko Tani |  Yanet Bermoy |  Frédérique Jossinet  Alina Alexandra Dumitru |
| 52 kg |  Shi Junjie |  Telma Monteiro |  An Kum-ae  Yuka Nishida |
| 57 kg |  Kye Sun-Hui |  Isabel Fernández |  Aiko Sato  Bernadett Baczkó |
| 63 kg |  Driulis González |  Lucie Décosse |  Elisabeth Willeboordse  Ayumi Tanimoto |
| 70 kg |  Gévrise Émane |  Ronda Rousey |  Ylenia Scapin  Anett Mészáros |
| 78 kg |  Yurisel Laborde |  Sae Nakazawa |  Stéphanie Possamaï  Jeong Gyeong-Mi |
| Yli 78 kg |  Tong Wen |  Maki Tsukada |  Sandra Köppen  Carola Uilenhoed |
| Avoin luokka |  Maki Tsukada |  Lucija Polavder |  Anne-Sophíe Mondíère  Jelena Ivaštšenko |